बिहार निवडणूक : एक मराठी माणूस जेव्हा बिहारमधून 4 वेळा खासदार होतो\nमधू लिमये

बिहार जिंकणं सगळ्याच पक्षांसाठी आव्हान बनलंय. बिहारची निवडणूक इतकी आव्हानात्मक असताना, तुम्हाला असं सांगितलं की, पुण्यातला एक मराठी माणूस बिहारमधून चारवेळा खासदार झाला होता, तर तुम्हाला किती आश्चर्याचा धक्का बसेल!

अर्थात, ज्यांना या माणसाबद्दल बऱ्यापैकी ठाऊक आहे, त्यांच्यासाठी विशेष नसेलही. मात्र, तरीही आम्ही तुम्हाला काही किस्से सांगणार आहोत, ज्यातून तुम्हाला या माणसाबद्दल अधिक जाणून घेता येईल.

संसदेतील लोकसभेच्या सभागृहात हा माणूस शिरल्यानंतर सत्ताधारी बाकांवरील नेत्यांना घाम फुटत असे, की आज कुणाला धारेवर धरणार? 'बुद्धिबळ' खेळण्यात पटाईत असलेला हा नेता भलभल्यांना आपल्या शब्दांनी पुराव्यानिशी गारद करत असे, या माणसाचं नाव - मधू लिमये.

मधू लिमये

बिहारच्या राजकीय इतिहासाबद्दल जेव्हा जेव्हा बोललं जातं, तेव्हा मधू लिमये या महाराष्ट्रातील नेत्याचं नाव आवर्जून घेतलं जातं. खरंतर त्याशिवाय बिहारचा राजकीय इतिहास अपूर्णच राहील.

बिहारमधून चारवेळा खासदार

मधू लिमये हे मूळचे पुण्याचे, मात्र चारवेळा खासदार झाले तेही बिहारमधून. महाराष्ट्रातील मूळचा मराठी माणूस अशाप्रकारे इतर राज्यातून खासदार झाल्याची अशी क्वचित उदाहरणं आहेत. राज्यसभेवर इतर राज्यातून गेलेले बरेच नेते सापडतील, मात्र इतर राज्यातून लोकांमधून निवडून लोकसभेत गेलेल्या नेत्यांची नावं फार नाहीत. मधू लिमये अशा मोजक्या नेत्यांपैकी एक आहेत.

मधू लिमये हे पहिल्यांदा तिसऱ्या लोकसभेत (1964-67) निवडणुकीत जिंकले होते. यावेळी त्यांचा मतदारसंघ होता, बिहारमधील मुंगेर लोकसभा मतदारसंघ. इथे पोटनिवडणूक झाली होती.

1964 सालीच सोशालिस्ट पार्टी आणि प्रजा सोशालिस्ट पार्टी हे दोन्ही पक्ष एकमेकांत विलीन झाले होते आणि त्यातून संयुक्त सोशालिस्ट पार्टी तयार झाली होते. याच संयुक्त सोशालिस्ट पार्टीच्या तिकिटावर मधू लिमये पहिल्यांदा लोकसभेत गेले होते.

या विजयानंतर ते संयुक्त सोशालिस्ट पार्टीच्या संसदीय बोर्डाचे अध्यक्षही झाले.

मधू लिमये आणि लाडलीमोहन निगम

1967 साली झालेल्या निवडणुकीतही मधू लिमये संयुक्त सोशालिस्ट पार्टीच्या तिकिटावर मुंगेर (बिहार) मधून विजयी झाले.

मात्र, पुढे संयुक्त सोशालिस्ट पार्टीतही फूट पडली. मग मधू लिमये पुन्हा सोशालिस्ट पार्टीकडून निवडणुकीत उभे राहिले. यावेळी त्यांनी मतदारसंघही बदलला. 

1973 साली बिहारमधीलच बांका मतदारसंघातून मधू लिमये निवडणुकीच्या...\n\ntl;dr:
बिहार विधानसभा निवडणूक ऐन रंगात आलीय. सर्वच पक्षांनी कंबर कसलीय. विधानसभा निवडणूक जिंकण्यासाठी  सर्वच पक्ष जीवाचं रान करताना दिसतायेत.